Wp/ppl/Kwechwaj
Ne Kwechwaj se kuat ipal ne familiaj itukay Viperidae. Muajsit ipal Meshijku wan ne Shiktal tik ne tal waktuk nusan tik ne waktuk kojtan. Inte muajsit tik Panamaj pero nemit nusan tik Colombia inawak ne lamal. Tik Yukatan (Meshijku) nemi se clasej kwechwaj itukay ‘tzabcan’ tik Mayataketzalis. Ne Maya metzali ikman tennamikit katka ne kwechwaj wan kitalijket tik miak tejteupan wan ajamat. Ne ukich kwechwaj mas weyak (150 cm) ka ne siwakwechwaj (130 cm). Ne kwechwaj sujsul tesajsay ika yaja kipia se benenuj ne kimiktia ne chanejket sujsul talul. Pero yaja tesu kineki kinmutua ne wey takwalmet ken ne takat ika tesu weli kikwa. Yajika yaja tsalani ipal ne ikwitapil pal ma kimatit ka yaja ka ne. Ne kwechwaj kikwa ne tutut wan ne tuchti; ne kwechwaj ibenenuj tesu weli kimiktia ne takwatzin yajika ini ne kikwa.
mlt_Latn luo_Latn